Ο **Μεσούντ Β΄** (αποβιώσας το 1308) των Σελτζούκων, ήταν Σουλτάνος του Ρουμ (1284 - 1296 και 1303 - 1307). Ήταν ο μεγαλύτερος γιος του σουλτάνου Καϊκαούσης Β΄. Ο Μεσούντ Β΄ κυβέρνησε σαν υποτελής των Μογγόλων και δεν είχε ποτέ πραγματική εξουσία. Τα νεανικά του χρόνια έζησε στην Κριμαία και ταξίδευε σποραδικά στην Κωνσταντινούπολη, εμφανίστηκε για πρώτη φορά σαν διεκδικητής του θρόνου των Σελτζούκων του Ρουμ το 1280.

Πρώτη περίοδος
--------------

Ο σουλτάνος Καϊχοσρόης Γ΄ εκθρονίστηκε και εκτελέστηκε λόγω συμμετοχής του σε συνωμοσία για την ανατροπή που νέου σουλτάνου του Ιλχανάτου Αχμάντ (1284), τον αντικατέστησε ο Μεσούντ Β΄. Ο διάδοχος του Αχμάντ Αργκούν διαίρεσε το Σουλτανάτο του Ρουμ, παραχώρησε το Ικόνιο και το δυτικό τμήμα στους δύο νεαρούς γιους του Καϋχοσρόη Γ΄. Ο Μεσούντ Β΄ επιτέθηκε με μία μικρή στρατιωτική δύναμη, εκτέλεσε τα δύο μικρά παιδιά και κατέλαβε την πόλη (1286).

Ακολούθησε τους Μογγόλους σε πολλές εκστρατείες εναντίον των Τουρκομάνων άλλοτε συμμετείχε στον στρατό τους άλλοτε με στρατεύματα Μογγόλων, η σημαντικότερη ήταν η εκστρατεία απέναντι στους Γερμιγιανίδες (1286). Οι Γερμιγιανίδες ήταν μία πολεμική φυλή Τουρκικής καταγωγής που εγκαταστάθηκε στα νοτιοδυτικά από τους Σελτζούκους πριν από μερικά χρόνια για να ελέγξουν τις ασύνταχτες φυλές των νομάδων. Ο Μεσούντ Β΄ είχε μερικές επιτυχίες αλλά δεν κατάφερε να τους διώξει από την περιοχή, την ίδια αποτυχία είχε αργότερα και με άλλες φυλές όπως οι Καραμανίδες.

Δεύτερη περίοδος
----------------

Σε μιά ατμόσφαιρα με συνεχείς συνομωσίες εναντίον του σουλτάνου του Ιλχανάτου ο Μεσούντ Β΄ συμμετείχε σε μία από αυτές (1296), ο σουλτάνος τον συγχώρεσε αλλά εκθρονίστηκε και εξορίστηκε στην Ταμπρίζ.
Ο αντικαταστάτης του Καϊκοβάδης Γ΄ ενεπλάκη σε νέα συνωμοσία εναντίον του σουλτάνου Μαχμούτ Γκαζάν, εκτελέστηκε και ο Μεσούντ Β΄ επέστρεψε στον θρόνο (1303).
Το Σουλτανάτο του Ρουμ και ο ίδιος ο Μεσούντ Β΄ εξαφανίστηκαν από όλες τις ιστορικές πηγές μετά το 1307. Τα τελευταία αρχαιολογικά ευρήματα (2015) έχουν αναγνωρίσει τον τάφο του στην Σαμψούντα.
Ο συγγραφέας Ρουστάμ Σουκούροφ γράφει ότι ο Μεσούντ Β΄ «*είχε διπλή πίστη χριστιανική και Ισλαμική και διπλή εθνότητα Ελληνική και Τουρκική.*»

Παραπομπές
----------

1. ↑  Cahen 1968, σελ. 294.
2. ↑  Cahen 1968, σελ. 295.
3. ↑  Cahen 1968, σελ. 296.
4. ↑  Cahen 1968, σελ. 300.
5. 1 2  Cahen 1968, σελ. 301.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Οκτωβρίου 2015. Ανακτήθηκε στις 27 Μαΐου 2015.
7. ↑  Peacock & Yildiz 2013, σελ. 133.

Πηγές
-----

* (Αγγλικά) Cahen, Claude (1968). *Pre-Ottoman Turkey: A General Survey of the Material and Spiritual Culture and History c.1071-1330*. Μτφρ. Jones-Williams, J. Νέα Υόρκη: Taplinger.
* (Αγγλικά) Peacock, A.C.S.· Yildiz, Sara Nur, επιμ. (2013). *The Seljuks of Anatolia: Court and Society in the Medieval Middle East*. I.B. Tauris.


|  |
| --- |
| Μεσούντ Β΄ **Δυναστεία των Σελτζούκων** **Θάνατος:** 1308 |
| ΠροκάτοχοςΚαϊχοσρόης Γ΄ | **Σουλτάνος του Ρουμ1284 - 1296** | ΔιάδοχοςΚαϊκοβάδης Γ΄ |
| ΠροκάτοχοςΚαϊκοβάδης Γ΄ | **Σουλτάνος του Ρουμ1303 - 1307** | ΔιάδοχοςΑπώλεια του Σουλτανάτου |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ιστορία
* Πύλη:Τουρκία
 |

 |